ซีโรเบสวัน

ซีโรเบสวัน (เกาหลี: ; อาร์อาร์: "Jerobeiseuwon"; เอ็มอาร์: "Cherobeisŭwŏn"; , หรือเขียนด้วยตัวพิมพ์ใหญ่ทั้งหมด ชื่อย่อ ซีบีวัน) เป็นบอยแบนด์เกาหลีใต้ที่ก่อตั้งขึ้นจากการแข่งขันรายการเรียลลิตี"บอยส์แพลนเน็ต"ของเอ็มเน็ตและบริหารโดย ประกอบด้วยสมาชิกจำนวนเก้าคนคือ คิม จี-อุง, จาง ฮ่าว, ซ็อง ฮัน-บิน, ซ็อก แมทธิว, คิม แท-แร, ริกกี, คิม กยู-บิน, พัก ก็อน-อุก และฮัน ยู-จิน
ซีโรเบสวันเปิดตัวเมื่อวันที่ 10 กรกฎาคม 2023 ด้วยอีพี "Youth in the Shade" และประสบความสำเร็จในเชิงพาณิชย์ตั้งแต่เปิดตัว มียอดขายมากกว่า 2 ล้านชุดและขึ้นถึงอันดับ 1 ในเซอร์เคิลอัลบั้มชาร์ตของเกาหลีใต้ และยังเป็นหนึ่งในอัลบั้มที่ขายดีที่สุดทั่วโลกตามการจัดอันดับของสมาพันธ์ผู้ผลิตสิ่งบันทึกเสียงระหว่างประเทศ (IFPI) นอกจากนี้ ซิงเกิลของอีพีดังกล่าวอย่าง "In Bloom" ยังติดชาร์ต"บิลบอร์ด"โกลบอล 200 อีกด้วย กลุ่มได้รับรางวัล "Rookie Grand Slam" (2023–2024) ด้วยการกวาดรางวัล Rookie of the Year ทั้งหมด 10 รางวัลจากงานประกาศรางวัลต่าง ๆ ในประเทศ รวมถึง โกลเดนดิสก์อะวอดส์, มามาอะวอดส์, เมลอนมิวสิกอะวอดส์ และโซลมิวสิกอะวอดส์
ชื่อ.
ซีโรเบสวัน หมายถึง "การเดินทางของเด็กฝึกทั้งเก้าที่จะสมบูรณ์เป็นหนึ่งเดียวหลังจากเปิดตัว" และหมายถึง "จุดเริ่มต้นอันรุ่งโรจน์" ของสมาชิกทั้งเก้า เริ่มจากศูนย์ (0) และลงท้ายด้วยหนึ่ง (1) และแสดงถึงความมุ่งมั่นของสมาชิกที่จะแบ่งปันกับแฟน ๆ ถึงการเดินทางที่ยังไม่สิ้นสุดของกลุ่มตั้งแต่ศูนย์ถึงหนึ่ง และ Zerobaseone ย่อเป็น ZB1
ประวัติ.
การก่อตั้งผ่านรายการ"บอยส์แพลนเน็ต".
ซีโรเบสวันก่อตั้งขึ้นผ่านการแข่งขันรายการเรียลลิตี"บอยส์แพลนเน็ต"ของเอ็มเน็ต ซึ่งออกอากาศตั้งแต่วันที่ 2 กุมภาพันธ์ ถึง 20 เมษายน ค.ศ. 2023 รายการนี้มีผู้เข้าแข่งขัน 98 คนจากทั่วโลก ส่วนใหญ่มาจากเกาหลีใต้ จีน ฮ่องกง ไต้หวัน ญี่ปุ่น ไทย เวียดนาม สหรัฐ และแคนาดา เพื่อแข่งขันและเปิดตัวในกลุ่มบอยแบนด์ข้ามชาติ จากผู้เข้าแข่งขันทั้งหมด 98 คนในตอนแรก มีเพียง 9 อันดับแรกเท่านั้นที่จะได้เป็นผู้เข้ารอบสุดท้าย สมาชิกทั้งหมดได้รับการประกาศในตอนสุดท้ายซึ่งออกอากาศสดในวันที่ 20 เมษายน ค.ศ. 2023
ก่อนที่จะปรากฏตัวในรายการสมาชิกหลายคนเคยทำงานในวงการบันเทิงมาก่อน คิม จี-อุงเป็นสมาชิกของบอยแบนด์ไอเอ็นเอ็กซ์ และนักแสดงที่เคยปรากฏตัวในเว็บซีรีส์หลายเรื่อง เช่น "Kissable Lips" และ "Roommates of Poongduck 304" ในปี ค.ศ. 2020 คิม แท-แรเข้าแข่งขันในรายการแข่งขันร้องเพลง "Top 10 Student" ในปี ค.ศ. 2021 พัก ก็อน-อุกเข้าแข่งขันในรายการเรียลลิตีเอาชีวิตรอด "#เปลี่ยนทาง " อย่างไรก็ตาม เขาไม่ได้อยู่ในรายชื่อสุดท้ายของบอยแบนด์แทน
2023: เปิดตัวด้วย "Youth in the Shade" และ "Melting Point".
ในเดือนเมษายน ค.ศ. 2023 เวกวันประกาศว่าซีโรเบสวันเริ่มเตรียมตัวโดยมีเป้าหมายที่จะเปิดตัวในกลางปี
วันที่ 14 พฤษภาคม ซีโรเบสวันได้ปล่อยภาพยนตร์สปอยล์เรื่อง "Youth in the Shade" หลังจากเสร็จสิ้นกิจกรรมกลุ่มครั้งแรกของพวกเขาที่เคคอนเจแปน 2023 วิดีโอที่ปล่อยออกมามีสมาชิกสองคนคือ จาง ฮ่าว และซ็อง ฮัน-บิน ซึ่งในตอนท้ายของวิดีโอได้เผชิญหน้ากันโดยมีเทียนเล่มเล็ก ๆ อยู่ตรงกลาง หลังจากนั้นมีคำว่า 'Youth', 'In The' และ 'Shade' วันที่ 26 พฤษภาคม เวกวันยืนยันว่าซีโรเบสวันจะเปิดตัวในเดือนกรกฎาคม 2023
วันที่ 22 มิถุนายน ตอนแรกของรายการเรียลลิตีก่อนเปิดตัวของกลุ่ม "แคมป์ซีโรเบสวัน" ได้ออกอากาศทางช่องเอ็มเน็ต รายการเรียลลิตีประกอบด้วย 3 ตอนที่มุ่งสู่การเดินทางที่จะช่วยให้สมาชิกผูกพันและรู้จักกันดียิ่งขึ้น วันที่ 26 มิถุนายน มีรายงานว่าอัลบั้มมียอดสั่งซื้อล่วงหน้ามากกว่า 780,000 ชุดภายในห้าวัน ต่อมามียอดมากกว่า 1.08 ล้านชุดภายในวันที่ 4 กรกฎาคม และได้สร้างสถิติเป็นอัลบั้มเปิดตัวของเคป็อปที่มียอดสั่งซื้อล่วงหน้ามากที่สุด กลุ่มเปิดตัวเป็นทางการเมื่อวันที่ 10 กรกฎาคม 2023 ด้วยอีพี "Youth in the Shade" พร้อมด้วยซิงเกิล "In Bloom" และมิวสิกวิดีโอ ในวันเดียวกัน พวกเขาได้จัดงานแถลงข่าวในช่วงบ่ายที่ Yes24 Live Hall ในเขตควังจิน โซล และได้ถ่ายทอดสดงานแฟนโชว์ที่มีชื่อว่า "Zerobaseone Debut Show: In Bloom" ทางช่องเอ็มเน็ตเวลา 20:00 น. (ตามเวลาเกาหลี) นอกจากนี้ยังมีสตรีมมิงสดผ่านช่องยูทูบ Mnet K-Pop, Abema และ Mnet Japan กลุ่มได้รับชัยชนะในรายการเพลงครั้งแรก หลังจากเปิดตัวได้แปดวันในรายการเดอะโชว์ของเอสบีเอสเอ็ม กลุ่มได้จัดแฟนคอนเสิร์ตครั้งแรกที่ Gocheok Sky Dome เมื่อวันที่ 15 สิงหาคม โดยมีผู้เข้าร่วม 18,000 คน ในเวลาต่อมา "Youth in the Shade" มียอดขายมากกว่า 2 ล้านชุด สร้างสถิติยอดขายสำหรับอัลบั้มเปิดตัวของเคป็อป
วันที่ 20 สิงหาคม มีการประกาศว่าซีโรเบสวันจะวางจำหน่ายอีพีที่สองในเดือนพฤศจิกายน วันที่ 6 ตุลาคม มีการประกาศว่าอีพีที่สองของกลุ่ม "Melting Point" จะปล่อยในวันที่ 6 พฤศจิกายน วันที่ 26 ตุลาคม มีรายงานว่าอัลบั้มนี้มียอดสั่งซื้อล่วงหน้ามากกว่า 1.7 ล้านชุด และมีรายงานว่ามียอดขายมากกว่า 2 ล้านชุดในสัปดาห์แรกของการวางจำหน่าย ทำให้พวกเขากลายเป็นกลุ่มเคป็อปกลุ่มแรกที่ทำได้ในปีที่เปิดตัว
วันที่ 29 พฤศจิกายน ค.ศ. 2023 เวกวันยืนยันว่าซีโรเบสวันจะเปิดตัวในญี่ปุ่นและจัดงานแฟนมีตติงในญี่ปุ่นภายใต้ลาโพนเอนเตอร์เทนเมนต์ ในเดือนมีนาคม ค.ศ. 2024 ต่อมามีการประกาศกำหนดวันเปิดตัวในญี่ปุ่นคือวันที่ 20 มีนาคม ค.ศ. 2024
รางวัลและการเสนอชื่อ.
ซีโรเบสวันประสบความสำเร็จในการคว้ารางวัล "Rookie Grand Slam" (2023–2024) ด้วยการกวาดรางวัล Rookie of the Year Award ถึง 10 รางวัลจากพิธีมอบรางวัลต่าง ๆ ภายในประเทศ